ՆԱԽԱԳԻԾ

ՀԱՅԱՍՏԱՆԻ ՀԱՆՐԱՊԵՏՈՒԹՅՈՒՆ ՇԻՐԱԿԻ

ՄԱՐԶ ԳՅՈՒՄՐԻ ՀԱՄԱՅՆՔԻ ԱՎԱԳԱՆԻ

**ՈՐՈՇՈՒՄ**

2023 թվականի № - Ն

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՇԻՐԱԿԻ ՄԱՐԶԻ ԳՅՈՒՄՐԻ ՀԱՄԱՅՆՔԻ ԱՎԱԳԱՆՈՒ 2022 ԹՎԱԿԱՆԻ ԴԵԿՏԵՄԲԵՐԻ 9–Ի №256-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ**

Ղեկավարվելով «Նորմատիվ իրավական ակտերի մասին» օրենքի 33-րդ հոդվածի 1-ին մասի 2-րդ, 4-րդ կետերով և 34-րդ հոդվածի 1-ին, 2-րդ մասերով՝ **Հայաստանի Հանրապետության Շիրակի մարզի** **Գյումրի համայնքի ավագանին որոշում է․**

1. Հայաստանի Հանրապետության Շիրակի մարզի Գյումրի համայնքի ավագանու 2022 թվականի դեկտեմբերի 9–ի «Հայաստանի Հանրապետության Շիրակի մարզի Գյումրի համայնքի վարչական տարածքում տեղական տուրքերի և վճարների 2023 թվականի դրույքաչափերը սահմանելու մասին» №256-Ն որոշման (այսուհետ` որոշում) մեջ կատարել հետևյալ փոփոխությունները՝

1) 2-րդ կետի 2-րդ ենթակետից հանել «2-րդ և 3-րդ ենթակետերով սահմանված դրույքաչափերը հաշվարկել` կիրառելով 0.75 գործակից, իսկ» բառերը,

2) ուժը կորցրած ճանաչել որոշման 1-ին կետով հաստատված դրույքաչափերի 11-րդ կետի 1-ին, 2-րդ և 3-րդ ենթակետերը:

2. Սույն որոշումն ուժի մեջ է մտնում պաշտոնական հրապարակմանը հաջորդող օրվանից:

**Ա.ՊԱՊԻԿՅԱՆ**

**Կ.ԲԱԴԱԼՅԱՆ  
  
Ա.ՉԱԽՈՅԱՆ  
  
Մ.ՄԿՐՏՉՅԱՆ  
  
Ս.ՋԱՆՈՅԱՆ**

**ՀԻՄՆԱՎՈՐՈՒՄ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՇԻՐԱԿԻ ՄԱՐԶԻ ԳՅՈՒՄՐԻ ՀԱՄԱՅՆՔԻ ԱՎԱԳԱՆՈՒ 2022 ԹՎԱԿԱՆԻ ԴԵԿՏԵՄԲԵՐԻ 9–Ի №256-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ» ՈՐՈՇՄԱՆ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ**

Հայաստանի Հանրապետության Շիրակի մարզի Գյումրի համայնքի ավագանու 2022 թվականի դեկտեմբերի 9–ի «Հայաստանի Հանրապետության Շիրակի մարզի Գյումրի համայնքի վարչական տարածքում տեղական տուրքերի և վճարների 2023 թվականի դրույքաչափերը սահմանելու մասին» №256-Ն որոշման (այսուհետ` որոշում) համաձայն սահմանվել են գյուղատնտեսական կենդանիների` խոշոր և մանր եղջերավոր կենդանիների, խոզերի նկատմամբ տուրքեր:

Իսկ «Տեղական տուրքերի և վճարների մասին» ՀՀ օրենքի 9-րդ հոդվածի 1-ին մասի 13-րդ և 12-րդ հոդվածի 1-ին մասի 13-րդ կետերով տեղական տուրքերի տեսակներ և դրույքաչափեր են կիրառվում միայն տնային կենդանիների նկատմամբ: Որոշման 1-ին կետով հաստատված դրույքաչափերի 11-րդ կետի 1-ին, 2-րդ և 3-րդ ենթակետերը հակասում են ավելի բարձր իրավաբանական ուժ ունեցող «Անասնաբուժության մասին» ՀՀ օրենքի` 3-րդ հոդվածի 1-ին մասի 19-րդ կետի պահանջներին:

Ուստի անհրաժեշտություն է առաջացել` որոշման մեջ կատարել փոփոխություններ և այն համապատասխանեցնել գործող օրենսդրության պահանջներին:

**ՏԵՂԵԿԱՆՔ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՇԻՐԱԿԻ ՄԱՐԶԻ ԳՅՈՒՄՐԻ ՀԱՄԱՅՆՔԻ ԱՎԱԳԱՆՈՒ 2022 ԹՎԱԿԱՆԻ ԴԵԿՏԵՄԲԵՐԻ 9–Ի №256-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ» ՈՐՈՇՄԱՆ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ**

«Հայաստանի Հանրապետության Շիրակի մարզի Գյումրի համայնքի ավագանու 2022 թվականի դեկտեմբերի 9–ի №256-ն որոշման մեջ փոփոխություններ կատարելու մասին» որոշման ընդունման կապակցությամբ Հայաստանի Հանրապետության Շիրակի մարզի Գյումրի համայնքի 2022 թվականի բյուջեում էական փոփոխություններ՝ ավելացումներ չեն նախատեսվում: